بھوٹی بولی

بھوٹی بولی یا لداخی (انگریزی: Bhoti language)، تبتی ٹبر دی اک بولی اے۔ جو لداخ دے ضلع لہ وچ بولی جاندی اے۔ تبتی بولی ٹبر دی رکن ہوڻ دے باوجود بھوٹی، معیاری تبتی دے ناݪ باہمی طور تے قابل فہم نئیں۔ بھوٹی تے تبتی بولݨہار عام طور تے اک دوسرے دیاں زباناں واضح طور تے سمجھ نئیں سکدے۔

بھوٹی دیاں کچھ پڑبولیاں نیں: 
لہسکات، ایہدا نام لہ دے نام اُتے آ جِتھے ایہ بولی جاندی اے۔ 
شمسکات، لہ دے شمال مغرب وچ بولی جاندی اے۔ 
ستوسکات، دریائے انڈس دے ناݪ بولی جاندی اے۔

نکولس ٹورناڈرے (Nicolas Tournadre) باہمی فہم دی بنیاد اُتے بھوٹی، بلتی تے پُرگی نوں الگ الگ زباناں مَندے نیں۔ اک گروہ دے طور تے ایہناں نوں لداخی-بلتی یا مغربی قدیم تبتی کہیا جاندا اے۔

بدھ مت دے پیروکار تبتی لپی تے مسلمان فارسی - عربی لپی وچ لِکھدے نیں۔

 ہور دیکھو
 بلتی بولی
 پُرگی بولی
 زنسکری بولی
 چانگ تھانگ بولی

 حوالے 

گٹھ:لداخ
گٹھ:لداخ دیاں بولیاں